### Beslutninger

På mødet orienterede forvaltningen om status på sagen og redegjorde for fastsættelse af kompensationsstørrelser. Udvalget drøftede herefter sagen og bad om et notat, der blandt andet beskriver et eventuelt politisk handlerum samt det videre forløb, herunder hvornår sagerne kan forventes endeligt afsluttet. Desuden efterlyste udvalget forvaltningens bemærkninger til mail af 29. januar 2025 fra 3 landboforeningers Ulrike Bruun. Sagen sættes på dagsordenen igen, når notatet foreligger.